Diari Oficial de la Generalitat Valenciana


Sumari del DOGV 3944, del 21-02-2001 (2001/1189)

ORDRE de 26 de gener de 2001, de la Conselleria de Justícia i Administracions Públiques, per la qual s'aprova la creació i exempció de l'obligació de mantenir el lloc de secretaria de la Mancomunitat La Serranía.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3944

Data del DOGV
:   21-02-2001

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2001/1189


Data del document
:   26-01-2001

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * administració local
    * associació de municipis
    * professió administrativa

ORDRE de 26 de gener de 2001, de la Conselleria de Justícia i Administracions Públiques, per la qual s'aprova la creació i exempció de l'obligació de mantenir el lloc de secretaria de la Mancomunitat La Serranía. [2001/A1189]
  
El Ple de la Mancomunitat La Serranía, en la sessió celebrada el dia 26 d'abril del 2000, va acordar de sol·licitar a la Conselleria de Justícia i Administracions Públiques la creació del lloc de treball de secretaria i la seua classificació en classe tercera, reservat a funcionaris de la subescala de secretaria-intervenció.
  
Igualment, en el mateix acord plenari se sol·licita la instrucció del corresponent expedient d'exempció del manteniment del lloc, en atenció als escassos recursos econòmic amb què compta la Mancomunitat, i que les funcions siguen exercides per un funcionari d'administració Local amb habilitació de caràcter nacional d'algun dels municipis que la integren, mitjançant el sistema d'acumulació.
  
La Diputació Provincial de València ha emés un informe favorable a l'exempció sol·licitada mitjançant un acord adoptat en la sessió de data 28 de novembre de 2000.
  
L'expedient ha sigut tramitat conforme a les prescripcions legals.
  
De conformitat amb el que estableixen els articles 5, apartats 1 i 2, i 17 del Decret 159/1997, de 29 d'abril, del Govern Valencià, pel qual s'aprova el reglament regulador de competències de la Generalitat Valenciana, relatives als funcionaris d'administració local amb habilitació de caràcter nacional, i fent ús de les competències atribuïdes en l'article 2, a) i c) del mateix text legal,
  
ORDENE
  
Primer
  
Crear el lloc de secretaria de la Mancomunitat La Serranía i classificar-lo en classe tercera, estant reservada la provisió d'aquest lloc a funcionaris d'administració local amb habilitació de caràcter nacional, de la subescala de secretaria-intervenció.
  
Segon
  
Eximir la Mancomunitat La Serranía de l'obligació de mantenir el lloc de secretaria. Les funcions reservades al dit lloc seran exercides per un funcionari d'administració local amb habilitació de caràcter nacional d'algun dels municipis que la integren, mitjançant el sistema d'acumulació.
  
Contra aquesta orde que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació, o bé, un recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de la seua publicació.
  
Tot això, de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 26 de gener de 2001
  
El conseller de Justícia i Administracions Publiques
  
Carlos González Cepeda